Աստորգա

Աստորգա (իսպ.՝ Astorga, աստուրերեն՝ Estorga), քաղաք և մունիցիպալիտետ Իսպանիայում Տուերտա գետի ձախ ափին։ Մտնում է Լեոն պրովինցիայի մեջ և հանդիսանում է Մարագատերիա շրջանի կենտրոնը, որտեղ բնակվում է մարագատո ժողովուրդը։ Նրանք էթնիկ ծագմամբ տարբերվում են իսպանացիներից, ունեն գերմանական արմատներ։ Մունիցիպալիտետը գտնվում է Մարագատերիա շրջանում։ Զբաղեցնում է 46,78 կմ² մակերես։ 2009 թվականի տվյալներով բնակչությունը կազմել է 12 242 մարդ։ Լեոն պրովինցիայի 211 պրովինցիաների մոջ այն 5-րդ տեղն է զբաղեցնում բնակչության թվով։ Իսկ 2010 թվականին անցկացված մարդահամարի տվյալներով բնակչության թիվը կազմում է 12 015 մարդ։ Պրովինցիայի վարչական կենտրոնից գտնվում է 45 կմ հեռավորության վրա։ Պատմություն Իր անվան համար մունիցիպալիտետը պարտական է Asturica Augusta հռոմեական գաղութին։ Ըստ Պլինիոս Ավագի վկայությունների, այն կոչվել է «Հիասքանչ քաղաք» (լատիներեն՝ Urbs magnifica)։ Բազմաթիվ հնագիտական գտածոներ պահպանվում են տեղի թանգարանում։ Հնագիտական վերջին պեղումների ընթացքում պարզվել է, որ Աստորգան եղել է քրիստոնեական ամենամեծ կենտրոնը Իսպանիայի արևմուտքում։ Աստորգայում է գտնվել թերակղզու 3 ամենահին եպիսկոպոսական նստավայրերից մեկը։ Արաբների լծի տակ լինելով՝ մունիցիպալիտետը ավերածությունների է ենթարկվել, բայց Աստուրիայի թագավոր Օրդոնիո Առաջինի օրոք (թագավորել է 850 — 866 թվականներին) վերածնվել է։ Մարքիզ դե Աստորգա տիտղոսը 1465 թվականից պատկանել է ազնվական ծագում ունեցող Օսորիո ցեղին։ Աստորգայի մասին հիշատակումներ են հանդիպում Նապոլեոնյան պատերազմներին վերաբերող գրառումներում։ 1810 թվականի ապրիլի 22-ին այն գրավվել է Նապոլեն Բոնապարտի բանակի զինվորական Ժան Անդոշ Ժյունոյի (ֆրանսերեն՝ Jean Andoche Junot, duc d'Abrantès) գլխավորած բանակի կողմից։ XIX դարի 2-րդ կեսին Աստորգան աչքի է ընկել էական փոփոխություններով, որոնք կապված են եղել նրա զարգացման հետ։ Դեմոգրաֆիական ցուցանիշ Կլիմա Քույր քաղաքներ Մոիսակ - Ֆրանսիա Կլավիխո - Իսպանիա Պրահա - Պորտուգալիա Ռեուս - Իսպանիա Հեռավորությունն այլ վարչական միավորներից Մադրիդ - 301 կմ Բարսելոնա - 692 կմ Վալենսիա - 582 կմ Սևիլյա - 565 կմ Սարագոսա - 438 կմ Մալագա - 654 կմ Մուրսիա - 651 կմ Պալմա - 799 կմ Լաս Պալմաս դե Գրան Գանարիա - 1806 կմ Բիլբաո - 271 կմ Ալիկանտե /Ալիկանտ - 658 կմ Կարդոբա - 521 կմ։ Կապի տվյալներ Քաղաքում տեղադրված քանդակներ Պատկերասրահ Ծանոթագրություններ Արտաքին հղումներ Պաշտոնական կայք Արխիվացված 2009-04-29 Wayback Machine